NaiveNeuron/SloPal huggingface dataset:
Hrnčiar, Andrej, podpredseda NR SR (2018-11-28):
Pán poslanec Vašečka.
Baránik, Alojz, poslanec NR SR (2022-11-09):
Prosím kol... prosím kolegov z ústavnoprávneho výboru, schôdza výboru je teraz. (Reakcie z pléna.)
Petrák, Ľubomír, poslanec NR SR (2016-11-29):
Pán podpredseda, v rozprave bol podaný jeden pozmeňujúci návrh pána poslanca Tittela. Pán poslanec ma upozornil pred hlasovaním, že v 9. bode tohto pozmeňujúceho návrhu došlo k preklepu a namiesto slova „zväzu“ má byť uvedené slovo „zväzov“. Poprosím kolegov, aby zaznamenali túto zmenu. Návrh má celkom 10 novelizačných bodov a pán poslanec požiadal, aby sme hlasovali spoločne. Poprosím, aby sme dali hlasovať spoločne o týchto bodoch.
Suja, Miroslav, poslanec NR SR (2022-06-23):
Ďakujem za slovo. Chcel som obšírnejšie na pána poslanca Kazdu alebo Citrusa, ale poďte poprosím vás naspäť, však nehanbite sa, ďakujem. Asi nie, že? Ťažko sa bude počúvať, ale v pohode. Pán poslanec, pán poslanec, vy ste sem prišiel a povedal ste, zbabelo ste ušiel, SaS-ka odborníci, teraz ste mohol na mňa reagovať, mohol ste povedať, že nemám pravdu. Nie tak dávno čo pán poslanec Kazda tuná vystupoval a povedal, keď zastropujú sa ceny palív, pohonných hmôt, bude nedostatok. Vidíme presný opak, je v Maďarsku nedostatok pre Maďarov? Je tam nejaký problém? Nie je. Pozrime malé pumpy u nás na Slovensku. Je problém s benzínom? Áno je. Teraz prišiel s takým istým tvrdením len pri potravinách. Ak zastropujeme ceny alebo marže obchodom, tak bude nedostatok. Aha, tak tí prvovýrobcovia nebudú predávať, lebo nebudú mať 19 %, prečo by to nerobili tým reťazcom alebo reťazce skrachujú kvôli tomu, že nebudú mať 80, 90 %, ale len 40? Ako geniálne vysvetlenie, škoda, že mi to nechcel povedať ďalej. Ja niekedy nemám slov, ale ja som chodil na základnú školu a verím, že väčšina z vás asi tiež. Možno pán poslanec Kazda alebo Citrus asi nie. A ak si pamätám, na základnej škole nás učili, čo sú základné potraviny. A keď som tu v minulosti povedal, že v niektorých základných potravinách sme boli sebestační, tak pán poslanec Kazda na mňa vyletel, ale v citrusoch sme neboli. Ja neviem, teraz ja som kozmonaut alebo on? Fakt neviem. Ale to sú tí odborníci zo SaS-ky alebo, ja neviem, čo to je OKS alebo aká odnož radikálna. O obchodných prirážkach nepovedal ani jedno jediné slovo. Ja neviem, mu nevadí, že prvovýrobca potravín ma na chlebe 19 %, to som povedal zle, 19 centov a predajca, reťazec má jedno euro. Toto je to krivenie trhu? Aký je problém, že by klesli ceny potravín o 25 %? Ja by som chcel vedieť, v čom je problém. Čím zničíme ten trh, čím získame nedostatok potravín, keď klesnú o 25 %. Prvovýrobcovia ich prestanú vyrábať? Lebo to je trošku tak potiahnuté za vlasy, ale to už sa odpoveď nedozvieme, lebo pán Citrus ušiel. Celý čas sa tu snažil vyhovoriť z toho, že ako najväčší odborník SaS-ky na potraviny zabil, že citrusy sú základná potravina, tých sme niekedy v minulosti nemali dostatok. Chcel som reagovať na viacej vecí, ale myslím si, že k prázdnej stoličke a k tomu, aký je to človek, je zbytočné sa tu o niečom s ním dohadovať. Poviem ešte jednu vec. Chleba, výrobná cena 0,94 centa. 0,94 centa predáva do obchodných reťazcov s tým, že ho tam vezie 1,14 centa. 1,14 eura. 0,94 eura, 1,14 eura. 19 centov majú na jednom chlebe. Obchodný reťazec bez toho, že by pohol prstom, len ho vyloží, má jedno euro a toto Kazdovi zo SaS-ky vadí. To by mohlo pokriviť trh. Tak ako vysvetlite mi, v čom to pokriví trh. Že je nedostatok potravín? Že tí, čo ho predávajú za 19 centov, budú zrazu, prestanú ho vyrábať, lebo veľkoobchod dostane len 40 %? Vy sa počúvate, čo tu vôbec hovoríte? Ale vravím, nejdem sa v rozčuľovaní pokračovať, keď ten zbabelec ušiel, počkám si, kým sa vráti. Ďakujem.
Gašpar, Tibor, podpredseda NR SR (2024-10-29):
Reagovať bude ešte pán poslanec Dvořák. Máte slovo.
Hrnčiar, Andrej, podpredseda NR SR (2019-05-21):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledky tajného hlasovania najskôr návrhu na voľbu kandidátov na sudcov Ústavného súdu. (Výsledky hlasovania o návrhu na voľbu kandidátov na sudcov Ústavného súdu Slovenskej republiky – nová voľba II, tlač 1490.)
P. Hrušovský, predseda NR SR: (2004-09-23):
S faktickou poznámkou pani poslankyňa Mušková.
Dostál, Ondrej, poslanec NR SR (2017-05-11):
Pán predseda vlády, ďakujem vám za odpoveď. Ubezpečujem vás, že jediná moja forma účasti na privatizácii bolo, že som si kúpil kupónovú knižku. A nepripisujem vám vinu za povojnové usporiadanie Európy, ale s poľutovaním konštatujem, že som sa z vašej odpovede opäť nedozvedel váš jednoznačný názor na komunistický režim. Vy sám často hovoríte alebo občas hovoríte o boji proti extrémizmu, o tom vlastne bolo vznik vašej vlády údajne, že staviate hrádzu proti extrémizmu. A v tejto súvislosti je dôležité, aby politici zaujímali jasné postoje nielen k extrémizmu, ale aj k obom totalitným režimom, ktoré Slovensko zažilo v 20. storočí a ktoré sú zdrojmi extrémizmu. A tie totalitné režimy sú ako fašistický, tak komunistický. A nemali by sme relativizovať zločinnosť ani jedného z týchto režimov. Čo by ste povedali napríklad na to, keby niekto o fašistickom Slovenskom štáte sa vyjadroval takým spôsobom, ako sa vy vyjadrujete o komunistickom režime? Teda, že to nebolo všetko len čierna diera, že ľudia poctivo pracovali, čo je nepochybne pravda, že nám je síce ľúto tých 10 tisícov ľudí, ktorí skončili v koncentračných táboroch, lebo ich tam ten štát vyviezol a ešte bolo zopár iných zlých vecí. Ale veď bola to slovenská štátnosť, rozvíjalo sa hospodárstvo, rozvíjala sa kultúra. Nemôžme to predsa zatracovať ako celok z úcty k tým ľuďom. Nebola by to relativizácia zločinov komunistického režimu? A úplne, úplne záverom. Chcem sa spýtať, či vám nie je trochu trápne, aké otázky vám kladú poslanci vašej vlastnej strany, pretože toto má byť priestor pre slobodnú diskusiu v demokratickom parlamente medzi vládou a opozíciou a nie priestor na kladenie servilných otázok, ako by mohli zaznieť aj v komunistickom režime.
P. Hrušovský, predseda NR SR: (2004-02-05):
Otváram rozpravu o tomto bode programu. Do rozpravy nemám žiadne písomné prihlášky, preto sa pýtam, či sa chce do rozpravy hlásiť niekto ústne. Nie. Vyhlasujem rozpravu o tomto bode programu za skončenú. Prerušujem rokovanie o návrhu vlády. Páni poslanci, prosím teraz o krátku prestávku na poradu s predsedami poslaneckých klubov do 10.00 hodiny. Prosím všetkých predsedov poslaneckých klubov, aby sa dostavili na stretnutie s predsedom a podpredsedom Národnej rady, aby sme dohodli ďalší priebeh rokovania 21. schôdze. Ďakujem. Do 10.00 hodiny je prestávka. (Prestávka.) (Po prestávke.)
Číž, Miroslav, podpredseda NR SR (2014-12-03):
Ďakujem. S faktickými poznámkami páni poslanci Přidal, Mičovský, Brocka. Uzatváram možnosť prihlásiť sa s faktickou poznámkou. Slovo má pán poslanec Přidal.
Grausová, Natália, poslankyňa NR SR (2018-12-05):
Prepáčte, mne to nefungovalo a chcela som hlasovať za.
Blanár, Juraj, podpredseda NR SR (2021-11-02):
Pán poslanec Mizík s faktickou poznámkou.
Hrnčiar, Andrej, podpredseda NR SR (2019-10-24):
Pani poslankyňa Grausová.
Droba, Juraj, poslanec NR SR (2012-10-29):
Ďakujem kolegovi Vašečkovi za jeho príhovor. Taktiež oceňujem jeho kultúrnosť, vecnosť. Ja sa ale pýtam, kolega Richard, kde vlastne väzí ten problém, lebo sterilizácie sú, ako tu už x-krát odznelo, aj dnes normálne legitímnym nástrojom. A jediné, čo chceme spraviť, je v sociálne znevýhodnenej skupine ľuďom to zaplatiť zo spoločného rozpočtu. Myslím si, že ak sa bavíme o otázke nákladov, tak treba povedať, že pre spoločnosť je to niekoľkonásobne výhodnejšie, ako znášať potom následky toho, že po tých osadách behajú deti, ktoré fakt žijú na hranici smrti. A dovolím si ešte sa takto verejne ospravedlniť pánovi Brockovi za nevhodný výber slov. Ospravedlnil som sa mu už minulý týždeň súkromne, takže ešte aj takto verejne to činím. Prepáčte mi.
J. Liška, minister obrany SR: (2005-11-08):
Zámer transformácie niektorých štátnych podnikov v zakladateľskej pôsobnosti ministerstva obrany vychádza z návrhov a odporúčaní prijatých v Dlhodobom pláne štruktúry a rozvoja Ozbrojených síl Slovenskej republiky, z Koncepcie vyzbrojovania, postupného znižovania počtov výzbroje a techniky, predpokladaných potrieb Ozbrojených síl Slovenskej republiky v oblasti opráv výzbroje, techniky a materiálu, likvidácie výzbroje a v neposlednom rade aj v oblasti modernizácie výzbroje a techniky. Vážený pán predsedajúci, vážené panie poslankyne, vážení páni poslanci, prosím vás, aby ste schválili predložený vládny návrh zákona. Ďakujem veľmi pekne.
Jurinová, Erika, podpredsedníčka NR SR (2013-11-26):
S reakciou na faktické poznámky pán poslanec Štefanec.
Paška, Pavol, predseda NR SR (2012-09-27):
Hlasujeme. (Hlasovanie.) 136 prítomných, 51 za, 1 proti, 84 sa zdržalo. Tento návrh sme neschválili a nebudeme pokračovať ďalej v rokovaní o tomto návrhu. Pán poslanec Náhlik bude uvádzať v prvom čítaní hlasovanie o návrhu pani poslankyne Jany Žitňanskej na vydanie zákona č. 343/2007 Z. z., tlač 181. [Hlasovanie o návrhu poslankyne Národnej rady Slovenskej republiky Jany ŽITŇANSKEJ na vydanie zákona, ktorým sa mení a dopĺňa zákon č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) v znení neskorších predpisov , tlač 181.]
Grendel, Gábor, poslanec NR SR (2024-01-18):
Ďakujem za slovo, pán predseda. Pán poslanec Šipoš, spomínal si reakcie európskych orgánov. Naozaj niet európskej inštitúcie, ktorá sa venuje právu a ktorá by si nevšimla to, čo sa na Slovensku v oblasti trestného práva deje, najmä čo sa týka zrušenia špeciálnej prokuratúry, čo bude mať praktický dopad na ústavné práva tak poškodených, ako aj obvinených osôb, pretože ako na to poukázala dnes vo svojom prejave v Národnej rade aj pani prezidentka Zuzana Čaputová, na Úrade špeciálnej prokuratúry je otvorených viac ako 1 300 prípadov. Tieto prípady prejdú na krajské prokuratúry, kde si ich budú musieť noví prokurátori nanovo si všetko naštudovať, a to nie sú tzv. žiletkové spisy. Špeciálna prokuratúra v drvivej väčšine dozoruje závažné ekonomické trestné činy a trestné činy organizovaného zločinu, teda sú to prípady, ktorých spisy majú aj tisícky strán. Okrem toho sú to prípady, kde plynú rôzne lehoty, na ktoré si treba dávať pozor, ktoré si treba ustrážiť, a aj to bude úlohou tých nových prokurátorov na krajských prokuratúrach. A to ešte v Európe neriešia, možno si to nevšimli, že minister vnútra ide rozbiť Národnú kriminálnu agentúru. Čiže oni idú úplne od podlahy zlikvidovať spravodlivosť, zbavia sa vyšetrovateľov, zbavia sa prokurátorov, súd síce ponechajú, ale keďže nebude mať kto vyšetrovať a nebude mať kto dozorovať, súd nakoniec nebude mať čo súdiť. (Potlesk.)
A. Belousovová, podpredsedníčka NR SR: (2008-10-28):
Otváram všeobecnú rozpravu, do ktorej som nedostala žiadnu písomnú prihlášku. Pýtam sa, či sa chce niekto prihlásiť ústne. Ústne sa do rozpravy prihlásil pán poslanec Mikloško. Uzatváram možnosť podania ústnych prihlášok do rozpravy. A, pán poslanec Mikloško, máte slovo.
Hrušovský, Pavol, podpredseda NR SR (2011-03-29):
Hlasujeme, páni poslanci. (Hlasovanie.) 149 prítomných, 78 za, 1 proti, 69 sa zdržalo, 1 nehlasoval. Body zo spoločnej správy sme schválili. Prosím ďalší návrh.
Hrušovský, Pavol, podpredseda NR SR (2011-09-13):
Pán poslanci, hlasujeme. (Ruch v sále.) Panie poslankyne, páni poslanci. (Hlasovanie.) 148 prítomných, 127 za návrh, 19 proti, 2 sa zdržali. Návrh sme schválili.
Martvoň, Anton, poslanec NR SR (2012-05-09):
Ďakujem pekne. Pán poslanec Abrhan, dovoľte, aby som skonštatoval, že to bol fakt dobrý politický prejav, preto aj ja nebudem reagovať odborne, ale politicky. Mne to celé vyznieva v duchu jedného hesla, alebo dá sa povedať jedného zaužívaného príslovia, ale, no, nejdem to komentovať – podľa seba súdim teba. Z toho dôvodu, že vy nám hodnotíte nášho ministra pôdohospodárstva, ja si dovolím povedať, nechcem ho obraňovať, ale určite si myslím, že náš minister pôdohospodárstva vie o tom viac ako váš bývalý minister dopravy, terajší váš pán predseda. Na druhej strane vy nám hovoríte, že niekto ovplyvňuje rozhodovanie nášho predsedu alebo nášho premiéra. No, myslím si, že nie v každej strane to tak je, že keď u vás niekto rozhodovanie vášho predsedu ovplyvňuje a riadi, že to je aj u nás. Preto neuplatňujte niečo také, že podľa seba súdim teba na našu stranu, čiže pekne vyčkajte, my prídeme s riešeniami a myslím si, že aj pán minister pôdohospodárstva vám dokáže, že je odborník na svojom mieste. Ďakujem.
Paška, Pavol, predseda NR SR (2012-10-16):
Pán poslanec Mičovský do rozpravy.
Verešová, Anna, poslankyňa NR SR (2017-01-31):
Ďakujem kolegyni Jurinovej za to, že viackrát upozornila na to, že sme do zákona o sociálnych službách včlenili cieľovú skupinu, a to zdravé deti do troch rokov. Chceme im poskytovať sociálnu službu. A sociálna služba je riešenie nepriaznivej situácie, riešenie krízovej sociálnej situácie, prevencia sociálneho vylúčenia alebo pomoc človeku viesť samostatný život, ak naozaj sa nachádza alebo má nejaké sťažené schopnosti, zhoršené zdravie. Kde, prosím vás pekne, tu vidíte priestor pre..., poskytnúť sociálnu službu pre dieťa do troch rokov veku. Ja, tento zákon bol už pri prijímaní v roku 2008 politicky tu v parlamente pozmenený mnohými pozmeňovacími návrhmi. Naozaj je veľmi ťažko aplikovateľný potom v praxi. Bolo tam veľa tých poskytovateľov sociálnych služieb, ktorí ho kritizovali. A tak som očakávala, že aj teraz pri, keď chcete ošetriť nástroj zosúladenia rodiny a práce, že prídete s novým zákonom, nám to bolo aj pri stretnutí so štátnym tajomníkom povedané, že naozaj aj on nie je spokojný s tým, že práve takáto cieľová skupina ide do zákona o sociálnych službách. Ale ja sa pýtam, že prečo ste nepripravili teda samostatný zákon. Viem si predstaviť, že by sa volal zákon o podpore rodín, a tam práve by patrila, patrilo zosúladenie pracovných a rodičovských povinností. Prosím vás, zákon o sociálnych službách je už tak zhumpľovaný, že týmto ďalším nástrojom je pomaly nevykonávateľný.
Zmajkovičová, Renáta, podpredsedníčka NR SR (2012-09-12):
Ďakujem, pán minister. A v tejto chvíli vyhlasujem prestávku do 17.00 hodiny, keď budeme pokračovať hlasovaním. (Prestávka.) (Po prestávke.)
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 7 zo spoločnej správy. Gestorský výbor ho odporúča neschváliť. Hlasujeme o bode č. 7 zo spoločnej správy. Hlasujeme o bode č. 7 zo spoločnej správy. Pokoj v rokovacej miestnosti, prosím vás. (Hlasovanie.) Prítomných je 106 poslancov, za 101, proti 3, zdržal sa 1, nehlasoval 1. Tento návrh sme schválili. Ďalej.
Gaborčáková, Soňa, poslankyňa NR SR (2019-05-17):
Ďakujem za slovo. Ďakujem, pán kolega, ty teda hovoríš tak pomalšie, teraz si hovoril aj tichšie, ale naozaj ti verím to, že ti ide vždy o vec a že si naozaj bývalý učiteľ, a teda vieš, z čoho vychádzaš. Ja tiež sa dotknem takých troch vecí, ktoré si spomínal, a to vlastne to tvoje upozornenie, že teda to, že dieťa zo sociálne znevýhodneného prostredia neprejde predškolským vzdelávaním a prepadne, bude pre neho a pre jeho budúcnosť naozaj tragédiou. A tomu by sme sa mali každopádne vyhnúť, pretože už len to, že bude oproti iným deťom ako keby dvakrát v tej škôlke, tak to sa deje aj vlastne v tých základných školách, že ak to dieťa opakuje ten ročník, tak už si tie deti medzi sebou hovoria, že, no, to je ten taký trošku prihlúptavý. Takže naozaj toto si myslím, že bude dôležité nielen z takého hľadiska pozerať, že teda však my ho chceme viac vyvzdelávať, tak nech ešte ostane jedenkrát, ale pozerajme sa, ako to funguje reálne tých v školách a aké sú deti k sebe tvrdé a čo to prinesie v konkrétnom ročníku a či ho naozaj tie deti nebudú selektovať. Druhá vec je bezpečná cesta do školy. Áno, hovoríme o tom, že teda nie je problém, že peniaze sú vyčlenené na výstavbu, ale my keď sme si chceli požiadať o finančný prostriedok, bol nízky a oproti tomu, koľko sme potrebovali na výstavbu tej škôlky v tej osade, takže je to tiež nemalý problém pre samosprávu.
Dostál, Ondrej, poslanec NR SR (2017-02-07):
Vážené kolegyne, kolegovia, dovoľte, aby som uviedol návrh novely zákona č. 82/2005 Z. z. o nelegálnej práci a nelegálnom zamestnávaní, ktorý predkladáme spolu s pani poslankyňou Janou Kiššovou a poslancom Petrom Osuským. Obsahovo podobný návrh predložili alebo teda z hľadiska paragrafového znenia v podstate identický návrh obsiahnutý v širšom návrhu zákona, ktorým sa menili viaceré zákony, predložili kolegovia už na májovú schôdzu. Účelom tohto návrhu zákona je zrušenie objektívnej zodpovednosti podnikateľov ako odberateľov za nelegálne zamestnávanie ich dodávateľmi. Predkladanou novelou sa navrhuje zo zákona o nelegálnej práci a nelegálnom zamestnávaní vypustiť ustanovenia, ktoré umožňujú pokutovať podnikateľa za to, že jeho dodávateľ niekoho nelegálne zamestnáva. Toto legislatívne opatrenie schválené v roku 2015 nadobudlo účinnosť v roku 2016 a v ankete Byrokratický nezmysel roka 2016 sa umiestnilo na peknom prvom mieste. Čiže touto novelou navrhujeme zrušiť byrokratický nezmysel roku 2016. Pri predkladaní zákona č. 351/2015 Z. z. o cezhraničnej spolupráci pri vysielaní zamestnancov na výkon prác pri poskytovaní služieb, ktorým bola táto objektívna zodpovednosť za nelegálne zamestnávanie dodávateľmi zavedená, sa argumentovalo potrebou transpozície smernice Európskeho parlamentu a Rady č. 2014/67/EÚ z 15. mája 2014. Táto smernica sa však o nelegálnom zamestnávaní zmieňuje iba v preambule, nie v paragrafovom znení a nerieši nič také, z čoho by vyplynula povinnosť zaviesť objektívnu zodpovednosť takým spôsobom, ako sa to stalo v slovenskom zákone. Čiže opäť pod transpozíciu smernice sa schovalo opatrenie, ktoré s transpozíciou nemalo nič spoločné. Predkladaný návrh zákona nezakladá žiadne vplyvy na štátny rozpočet, rozpočet verejnej správy, nevyvoláva sociálne vplyvy, ani vplyvy na životné prostredie či informatizáciu spoločnosti a bude mať pozitívny vplyv na podnikateľské prostredie. Týmto si vás dovoľujem požiadať o jeho podporu. Ďakujem.
B. Bugár, podpredseda NR SR: (2003-10-22):
(Hlasovanie.) Prítomných 135 poslancov, za návrh 127, proti 3, zdržalo sa 5. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na jeho prerokovanie. vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z. (tlač 422). Nech sa páči, pán poslanec Biroš. P. Biroš, poslanec: Pán predsedajúci, keďže v rozprave nezazneli žiadne pozmeňujúce ani doplňujúce návrhy, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
J. Burian, poslanec: (2007-05-10):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. o doručení návrhu najmenej 15 dní pred schôdzou Národnej rady Slovenskej republiky, na ktorej sa uskutoční prvé čítanie. Predseda Národnej rady Slovenskej republiky posúdil predmetný návrh. Podľa § 70 ods. 1 zákona Národnej rady Slovenskej republiky o rokovacom poriadku a podľa Legislatívnych pravidiel ho zaradil na rokovanie dnešnej 10. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v Legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, poprosím vás, otvorte rozpravu o tomto návrhu zákona.
Žiga, Peter, minister životného prostredia SR (2012-10-16):
Ďakujem pekne, pani predsedajúca. Vážené pani poslankyne, vážení páni poslanci, predkladaným vládnym návrhom zákona sa zabezpečuje v podmienkach Slovenskej republiky vykonávanie nariadenia Európskeho parlamentu a Rady č. 1221/2009 z 25. novembra 2009 o dobrovoľnej účasti organizácií v schéme Spoločenstva pre environmentálne manažérstvo a audit, v tzv. EMAS-e. Schéma EMAS je založená na princípe dobrovoľnosti. Začleniť sa do nej môže na základe vlastného slobodného rozhodnutia každá organizácia, ktorá chce zlepšiť svoje environmentálne správanie po splnení ustanovených požiadaviek. Environmentálne manažérstvo a audit je z prevažnej časti financované z vlastných zdrojov organizácie. Prináša okrem postupného znižovania vplyvov činnosti organizácií na životné prostredie aj určitý príspevok k trvalému ekonomickému rastu a prosperite. Organizácii sa zlepší dobré meno, zlepší sa aj prístup na niektoré trhy, prístup k licenciám, k e-povoleniam, k verejným zákazkám a k výhodnejším úverom alebo poistným podmienkam. Návrh zákona ustanovuje podmienky na začlenenie organizácií do schémy EMAS, ustanovuje pôsobnosť orgánov štátnej správy vo veciach environmentálneho manažérstva a auditu a zodpovednosť za neoprávnené používanie loga EMAS. Verím, že predložený návrh zákona schválite a postúpite do tretieho čítania. Ďakujem pekne. Skončil som, pani predsedajúca.
Paška, Pavol, predseda NR SR (2013-09-13):
(Hlasovanie.) 136 prítomných, 2 za, 78 proti, 56 sa zdržalo. Tieto body sme neschválili.
Puci, Róbert, poslanec NR SR (2016-09-08):
Ďakujem pekne. V rozprave k uvedenému zákonu vystúpil jeden poslanec, ktorý však nepredložil žiaden návrh. Preto vás prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zelník, Štefan, poslanec NR SR (2019-06-25):
Ďakujem pekne. Vážený pán predsedajúci, prosím, aby ste dali hlasovať o návrhu na uznesenie. Chcem len pre zopakovanie, pán Ráž sa vzdal kandidatúry ako člen dozornej rady, a teda budeme hlasovať o doktorovi Váňovi ako o členovi dozornej rady. Prosím, dajte hlasovať.
B. Bugár, poslanec: (2007-03-28):
Prvá poznámka je k tomu, k tej poslednej časti, v ktorej hovoríte o tom, že predchádzajúca vláda v roku 1999 ako poškodila stabilizácii tých pomerov na Balkáne. Chcem vyjadriť počudovanie, že sme asi prvá krajina, ktorá bičuje sama seba. Ja si nemyslím, že by sme mali využívať, povedzme, aj takéto uznesenie, návrh uznesenia na to, aby sme poprípade kopli do tej predchádzajúcej vlády. Toto uznesenie, samozrejme, sa dostane aj von. Druhá poznámka moja je vôbec k rozprave. Trošku ľutujeme, že k takejto rozprave došlo. Tu sa nehľadalo riešenie, ale len rôzne politické stanoviská. Fakticky druhý deň tu boli prezentované rôzne politické stanoviská, ale bez toho, že by sme navrhli našim, povedzme, priateľom či z OSN, alebo z Európskej únie nejaké riešenie. No a tá tretia poznámka je k tomu návrhu, čo Strana maďarskej koalície položila na stôl. A si myslíme, že ponúka určité riešenie a zároveň chce zabezpečiť stabilitu. Tak ako pán poslanec Berényi, ktorý vystúpil na začiatku a ako predkladateľ povedal svoje stanovisko aj v mene Strany maďarskej koalície. Musím povedať znovu k tomu nášmu stanovisku tri poznámky. Máme za cieľ zabezpečiť aspoň regionálnu stabilitu a si myslíme, že cez regionálnu stabilitu sa dá aj medzinárodná dosiahnuť. Chceme, samozrejme, týmto naším návrhom podporiť medzinárodné inštitúcie, tak ako som povedal, aspoň teda našich priateľov v OSN alebo v Európskej únii. A čo je veľmi dôležité pre nás, nakoľko vieme, čo to je žiť v menšine, vyjadriť určitú solidaritu pre menšiny na oboch stranách. Toto má za cieľ náš návrh. Takže by som vás chcel poprosiť, aby ste mohutne podporili stanovisko a návrh rezolúcie SMK.
Košútová, Magda, poslankyňa NR SR (2012-07-27):
Ďakujem pekne za slovo, pán predseda. V rozprave vystúpili dvaja poslanci. Jeden z nich, pán poslanec Csicsai, podal pozmeňujúci návrh, o ktorom navrhol hlasovať jednotlivo. Najskôr však budeme hlasovať o bodoch zo spoločnej správy. Pán predseda, dajte, prosím, hlasovať o bodoch spoločnej správy 1 až 5 s návrhom gestorského výboru schváliť.
Hlina, Alojz, poslanec NR SR (2012-07-02):
Končím. Slovensko musí tento zvrátený príplatok zrušiť. Maximálne, čo môžeme ešte v tejto dobe možno urobiť, je udržať ho v podobe pre jedno dieťa, ale určite nie v tej podobe, ako je platný doteraz, to znamená pre druhé a tretie dieťa, ale to by chcelo asi trošku odvahy, však? Tu sa v tejto sále zvykne apelovať na deti, vnukov kvôli v zásade nepodstatným veciam, ak by som ja mal byť patetický, čo nechcem byť, tak možno pre túto tému by som aj trošku mohol byť. Slovensko je naozaj na tom zle. Rozprávame sa o probléme, ktorý môže rozvrátiť celý sociálny systém. SDKÚ tu predkladá také softové návrhy, ktoré neprejdú. SDKÚ problém zatiaľ ignoruje. Zopakujem výzvu, čo som dal aj ráno, výzvu pre pána ministra sociálnych vecí a rodiny, pána Richtera, že v prípade, že odignorujeme návrhy SaS a SDKÚ, okej, môže byť, ale treba dať ľuďom alternatívu. Čakajú a čakajú netrpezlivo, očakávam, že do septembrovej schôdze ministerstvo predloží do tohto pléna návrhy, v ktorých bude jasne identifikovateľné, že sa týmto problémom venuje a chce venovať. V prípade, že nie, urobím, čo sa bude dať, nato, aby sa tlak zintenzívnil, nato, aby sme si uvedomili tú absolútnu skutočnosť, že je čas to riešiť. Ďakujem veľmi pekne.
Poliačik, Martin, poslanec NR SR (2013-06-27):
Ja som sa práve poučil. Ja som si myslel, že to je zmierlivý tón, ktorý som určil, a napriek tomu tu počúvam o nenávisti. Veď ja, ja som žiadny nenávistný ani žiadny iný prejav nemal. Ja, Paľo Hrušovský, ja vôbec netuším, o čom rozprávaš. Ja som sa snažil porovnávať dva rôzne prístupy k svetu, ale to neznamená, že ten druhý považujem automaticky za nesprávny. Veď tu nechajme ako pluralitu na to, aby sme si vedeli povedať, áno, niektorí ľudia o niektorých veciach rozmýšľajú inak. Ale poučil som sa a už to robiť nebudem. Nechám si filozofiu s Mariánom Kvasničkom na rozhovor nás dvoch niekde pri cigarete a nebudem tu dávať filozofiu na pľac, lebo z toho nič dobré nie je, niečo dobré nie je. Perly sviniam proste hádzať netreba. Ďakujem.
Bugár, Béla, podpredseda NR SR (2017-10-11):
Prezentujme sa a hlasujeme. (Hlasovanie.) Prítomných 138 poslancov, za 88, proti 3, 47 poslancov sa zdržalo hlasovania. Konštatujem, že návrh sme schválili. Otváram rozpravu v rámci tretieho čítania . Konštatujem, že nikto sa nehlási do rozpravy. Nech sa páči, môžme pristúpiť k záverečnému.
Pčolinský, Peter, podpredseda NR SR (2022-11-15):
Pán... pán poslanec Mazurek s ďalšou faktickou. (Povedané so smiechom.)
P. Paška, predseda NR SR: (2007-10-19):
(Hlasovanie.) 134 prítomných, 80 za, 32 proti, 22 sa zdržalo. Konštatujem, že sme postúpili návrh zákona do tretieho čítania. Pristúpime k tretiemu čítaniu . Otváram rozpravu v rámci tretieho čítania. Prihlásiť sa do rozpravy nechce nikto. Preto končím možnosť prihlásiť sa do rozpravy. Vyhlasujem rozpravu za ukončenú. A budeme v treťom čítaní hlasovať, pán spravodajca.
P. Hrušovský, predseda NR SR: (2003-05-21):
J. Miklušičák, poslanec: Vo svojom úvodnom slove som odporučil, aby sa Národná rada Slovenskej republiky uzniesla podľa § 73 ods. 3 písm. b) rokovacieho poriadku, že nebude pokračovať v rokovaní o návrhu ústavného zákona. Prosím, dajte hlasovať.
Pellegrini, Peter, predseda NR SR (2015-05-06):
Hlasujeme o bodoch 3 a 4 pozmeňujúceho návrhu pani poslankyne Mezenskej. (Hlasovanie.) Prítomných 131 poslancov, za hlasovalo 45, proti boli 3, zdržalo sa 83 poslancov. Návrh sme neschválili.
Blanár, Juraj, poslanec NR SR (2020-10-20):
Ďakujem ti, pán kolega, za vecné argumenty, ktoré si predniesol, a vysvetlil, že prečo to, čo bolo nastavené v minulom období našou vládou, je správne. Ja som vyzýval pána ministra už na pri prvom čítaní, že aby z kratšej cesty išiel preč, či už minimálne mzdy, alebo 13. dôchodku s ich rušením, resp. redukciou, lebo berie ľuďom peniaze. Ústava jasne hovorí, že naše hospodárstvo je trhovo a sociálne orientované, a okrem toho trhového je potrebné nám naplniť aj ten sociálny rozmer. Ale ten sociálny rozmer sa nedá napĺňať tak, že vyženiem svojich sociálnych partnerov spoza stola na ulicu, čo sa, bohužiaľ, musím skonštatovať, stalo. Toto nie je cesta práve v tomto období, kedy je potrebné hľadať spoločenskú dohodu, ale, naopak, je to len rozvracanie sociálneho dialógu a branie ľuďom peňazí v tej najťažšej chvíli, aká vôbec môže byť, a pre tie najohrozenejšie skupiny, ktoré sú, či už tí, ktorí sú bez práce, alebo majú len minimálnu mzdu, a potom v ďalšom bode to bude o 13. dôchodku. A pritom toto je téma, ktorú aj Európska únia tlačí, predsa minimálna mzda je téma, ktorá by mala byť zakotvená vo všetkých členských krajinách, či už to bude 60 % priemernej mzdy, alebo mediánu. To už je otázka, na čom sa zhodneme. Nič z toho, čo predtým vtedajšia opozícia hovorila, že to bude znižovať, teda zvyšovať nezamestnanosť, sa nestalo, práve opak bol pravdou, že minimálna mzda vôbec nemala na to vplyv, ale podporovala predovšetkým kúpyschopnosť obyvateľstva, ale predovšetkým im dávala aj priestor na stabilitu a istotu. Čiže, pán poslanec, ja len môžem konštatovať, že pán minister sa z toho nepoučil, nestiahol tieto návrhy. A môžeme dnes povedať, že je to čierny deň pre sociálny štát.
Kollár, Boris, predseda NR SR (2021-09-30):
Ja viem, mrzí ma to, mrzí ma to. Musím dať najprv faktické poznámky. Nech sa páči, pán poslanec Kočiš, máte slovo. (Reakcie z pléna.) Áno, prvý bol pán poslanec Kotleba, nech sa páči. Zapnite mikrofón pánovi Kotlebovi. (Reakcia z pléna.)
Hrušovský, Pavol, podpredseda NR SR (2011-02-08):
Ďakujem, pán minister, za odôvodnenie návrhu. Poprosím pána poslanca Martináka, ktorého poveril výbor pre pôdohospodárstvo, aby Národnú radu informoval o výsledku rokovania výborov o predloženom vládnom návrhu zákona. Nech sa páči, pán poslanec.
Hrušovský, Pavol, podpredseda NR SR (2011-09-13):
Pán poslanec Burian, pardon, Gabániová. Pani poslankyňa Gabániová.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 137 poslancov, za 136, zdržal sa 1. Konštatujem, že sme tento návrh schválili. Ďalej prosím predsedu výboru pre sociálne veci pána poslanca Vladimíra Ledeckého, aby uviedol hlasovanie o bode 5 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách, tlač 707. Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov , tlač 707.]
Grendel, Gábor, podpredseda NR SR (2022-10-25):
Pán poslanec Marek Šefčík.
Ďuriš Nicholsonová, Lucia, podpredsedníčka NR SR (2017-06-21):
Ďalším prihláseným do rozpravy je pán poslanec Ivan. Nech sa páči, máte priestor.
P. Paška, predseda NR SR: (2008-11-04):
Pán minister, chcete sa vyjadriť k rozprave? Nie. Pani spravodajkyňa. Ďakujem. Prerušujem rokovanie o tomto bode programu. Prerušujem rokovanie. Vyhlasujem prestávku, budeme pokračovať zajtra o 9.00 hod. v prerušenej rozprave k návrhu pána podpredsedu vlády a ministra spravodlivosti Harabina. Ďakujem. Dobrú noc! (Prerušenie rokovania o 19.47 hodine.)
Hrnčiar, Andrej, podpredseda NR SR (2018-03-14):
Pán poslanec, ešte hlasovanie o tých bodoch.
V. Veteška, podpredseda NR SR: (2007-10-18):
Končím možnosť ďalších prihlášok ústne sa prihlásiť do rozpravy. Ako prvý vystúpi pán poslanec Frešo.
Paška, Pavol, predseda NR SR (2012-08-01):
Dobré ráno, dámy a páni, otváram rokovanie 5. schôdze Národnej rady. Chcem vás požiadať, aby sme sa prezentovali a zistili, či sme uznášaniaschopní. (Prezentácia.) Konštatujem, že je prítomných 89 poslancov. Národná rada je uznášaniaschopná a budeme pokračovať v rokovaní o bode programu. Overovateľmi na 5. schôdzi budú pán poslanec Milan Halúz a pán poslanec Viliam Novotný. Ich náhradníkmi sú pani poslankyňa Mária Janíková a pán poslanec Martin Poliačik. O ospravedlnenie na rokovaní 5. schôdze požiadal pán poslanec Mičovský a pán poslanec Ivan Mikloš. Program schôdze ste dostali v pozvánke. Teraz sa pýtam, či má niekto záujem dať návrh na doplnenie alebo zmenu programu. Nie. Pán poslanec Viskupič.
P. Hrušovský, predseda NR SR: (2003-07-04):
Panie poslankyne, páni poslanci, prezentujme sa a hlasujme. (Hlasovanie.) 74 prítomných. Panie poslankyne, páni poslanci, budeme pokračovať o 10 minút. Prosil by som predsedov koaličných poslaneckých klubov, aby sa zišli na krátke stretnutie. O 10 minút budeme pokračovať. Ak nebude Národná rada uznášaniaschopná, preruším rokovanie až do budúceho týždňa. (Prestávka.) (Po prestávke.)
Vlčan, Samuel, minister pôdohospodárstva a rozvoja vidieka SR (2022-05-04):
Ďakujem za slovo, pán predsedajúci. Vážené panie, pani poslankyne, páni poslanci, predloženým návrhom zákona sa rozširujú dôvody vykonania pozemkových úprav s cieľom odstránenia nesúladu zákona č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky so všeobecnou právnou úpravou pozemkových úprav. Ďalej sa najmä ustanovujú obsahové náležitosti, zloženie jednotlivých dokumentácií v rámci pozemkových úprav, riešia sa problémy doručovania v prípadoch, keď vlastník pozemku počas pozemkových úprav zomrie alebo je vyhlásený za mŕtveho, zavádza sa povinnosť vzdelanostného predpokladu pre vedúcich projektov pozemkových úprav, zavádza sa takzvaný osobitný kvalifikačný predpoklad pre zamestnancov okresných úradov a ustanovuje sa definícia vlastného trvalého porastu a trvalého porastu na cudzom pozemku. Návrhom zákona sa vypúšťa osobitná právna úprava zániku nájomných vzťahov po nadobudnutí právoplatnosti rozhodnutia o schválení projektu pozemkových úprav s cieľom odstrániť duplicitu so všeobecnoprávnou úpravou v Občianskom zákonníku, podľa ktorej je priamym následkom zániku predmetu nájmu zánik nájomného vzťahu. Predmet nájmu, to jest pôvodný pozemok, zanikne dňom právoplatnosti rozhodnutia o schválení vykonania projektu pozemkových úprav alebo neskorším dňom určeným v rozhodnutí. Zároveň sa návrhom zákona menia a dopĺňajú niektoré súvisiace právne predpisy v súvislosti s navrhovanými zmenami právnej úpravy pozemkových úprav najmä s cieľom aktualizovať ich znenie na základe organizačných zmien Slovenského pozemkového fondu. Sprísniť opatrenia proti drobeniu vlastníctva pozemkov a spoluvlastníckych podielov k pozemkom a tým zamedziť zvyšovaniu rozdrobenosti pozemkového vlastníctva v Slovenskej republike a odstrániť nejasnosti aplikačnej praxe pri oslobodení príjmu z predaja pozemkov a v rámci vyrovnania po uplynutí zákonom stanovenej lehoty. Vážený pán predsedajúci, vážené panie poslankyne, vážení páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu zákona a jeho posunutie do druhého čítania. Ďakujem za pozornosť.
V. Veteška, podpredseda NR SR: (2006-12-14):
Nech sa vám páči.
Blaha, Ľuboš, podpredseda NR SR (2023-11-24):
Pán poslanec Ľubomír Galko, nech sa páči.
Laššáková, Jana, podpredsedníčka NR SR (2013-09-12):
My máme teraz na programe rokovanie o zákone o štátnom podniku. Poprosím vás, nech sa páči.
P. Hrušovský, predseda NR SR: (2003-03-06):
(Hlasovanie.) 133 prítomných, za 57, proti 50, zdržalo sa 26. Návrh sme neschválili. Budeme hlasovať, pán poslanec Kaliňák, o druhom.
Šimečka, Michal, podpredseda NR SR (2024-01-12):
Ďakujem. Ďalší je pán poslanec Jakab, ktorý tu nie je. Teda vystúpi s faktickou pán poslanec Spišiak.
Gaborčáková, Soňa, poslankyňa NR SR (2017-02-09):
Pán minister, ja som videla návrh ozdravných opatrení Všeobecnej zdravotnej poisťovne a tam vlastne bolo aj tých 9 úkonov vyškrtnutých z preplácania, takže neviem, teraz ste mi podali úplne inú informáciu. A druhá vec je, že ošetrovateľský proces v zariadeniach sociálnych služieb nie je obligatórny, to znamená, ochrana zdravia sa tam nezabezpečuje, môže a nemusí. A ja sa toho obávam, že potom viete, aké máme problémy. Takže naozaj treba ísť do tých zdravotníckych úkonov a nie ešte v rámci šetriacich opatrení si vyškrtnú aj tie, ktoré tam majú. Ďakujem.
Droba, Juraj, poslanec NR SR (2012-10-30):
Pán kolega Braňo, ty jedným na jednej strane podávaš ruku, hovoríš o úcte a o slušnosti a o zastavení ponižovania a podobne, ale tým obsahom, s ktorým si prišiel do rozpravy, tak to je, to je vysoko urážlivé pre celú túto skupinu. Ty si to možno neuvedomuješ a ja si myslím, že to nerobíš naschvál, že fakt si to neuvedomuješ, ale keď ťa počúva zástupca gay komunity, buď sedí na balkóne, alebo len bude počuť tvoj príhovor do rozpravy, ja ti garantujem, že sa bude cítiť ostrakizovaný a urazený. Čo sa týka toho, prečo, prečo rezolúcia atď., že by parlament prijal, vieš, tá akceptovanosť je strašne dlhý proces. Žijeme v takej krajine, v akej žijeme, a potrvá naozaj dlhé roky, pokiaľ títo ľudia nadobudnú prirodzenú úctu a rešpekt. My ako zákonodarný zbor máme v rukách možnosť trošku im k tej úcte pridať práve tým, že im dáme najavo, že ich plne akceptujeme. Ale hovorím, tie spoločenské paradigmy zmeniť potrvá strašne veľa rokov. Ďakujem.
Kollár, Boris, predseda NR SR (2023-03-16):
Prosím, prezentujme sa a hlasujme. (Hlasovanie.) Prítomných 126 poslancov, za 120, proti 5, zdržal sa 1 (správne: zdržalo sa 0 poslancov, nehlasoval 1 poslanec, pozn. red.). Uvedený návrh sme schválili.
M. Hort, podpredseda NR SR: (2010-02-10):
Otváram všeobecnú rozpravu. Nedostal som ani v tomto prípade žiadnu písomnú prihlášku, a tak sa pýtam, kto sa hlási do rozpravy ústne. Pán poslanec Stanislav Kahanec ako jediný. Uzatváram možnosť prihlásiť sa do rozpravy. Vzhľadom na skutočnosť, že je 11.00 hodín, pán poslanec, prerušujem rokovanie o tomto bode programu a vy budete môcť vystúpiť po ukončení hlasovania. Vyhlasujem teraz 3-minútovú prestávku a žiadam všetkých, ktorí majú záujem zúčastniť sa hlasovania, aby sa dostavili do rokovacej sály. (Prestávka.) (Po prestávke.)
Bugár, Béla, podpredseda NR SR (2017-10-13):
Takže ešte raz, je všeobecný súhlas, aby sme bod 58 preložili na ďalšiu schôdzu? (Súhlasná reakcia z pléna.) Áno, ďakujem pekne. Ďakujem. Takže budeme pokračovať 11.30 hod. (Prestávka.) (Po prestávke.)
Figeľ, Ján, podpredseda NR SR (2013-01-31):
Ďakujem pekne. Poprosím, ctené dámy, vážení páni, o väčší kľud v rokovacej sále. Pán poslanec Brocka, máte možnosť teraz položiť doplňujúcu otázku v rozsahu dvoch minút. Nech sa páči.
Bugár, Béla, doterajší podpredseda NR SR (2012-04-04):
Daniel Krajcer.
Číž, Miroslav, doterajší podpredseda NR SR (2010-07-08):
Pán poslanec Marián Kovačócy.
Andrejuvová, Anna, poslankyňa NR SR (2020-11-26):
Ďakujem pekne, pán predsedajúci. Milé kolegyne, kolegovia, spolu s kolegami predkladám do druhého čítania návrh zákona č. 274/2007 Z. z. o príplatku k dôchodku politickým väzňom. Je to v súlade s programovým vyhlásením vlády, kde sa zaväzujeme, že budeme podporovať zvyšovanie povedomia o totalitných obdobiach slovenskej histórie. Účelom predloženého návrhu zákona je uctiť si tých, ktorým komunistický režim upieral základné ľudské práva a nespravodlivo obmedzoval ich osobnú slobodu. Cieľom návrhu je priznať jednorazový príplatok k dôchodku veteránom protikomunistického odboja, ich vdovám, vdovcom a sirotám v symbolickej výške 1 989 eur, tiež zvýšiť veteránom protikomunistického odboja príplatok k dôchodku so súčasných 5 eur na 10 eur za každý mesiac s obmedzenia osobnej slobody a za tretie dosiahnuť spravodlivosť aj pre tých, ktorí boli internovaní v centralizovaných kláštoroch počas akcií K a R. Dnes je najvyšší čas na prijatie takejto právnej úpravy, keďže veteráni protikomunistického odboja aj z dôvodu podlomeného zdravia, napr. nútených prác v uránových baniach, sa dožívajú veľmi nízkeho veku a ich počet klesá každým mesiacom. 75 % z nich má dnes viac ako 80 rokov. Ich celkový počet je do 3-tisíc ľudí. Ďakujem, pán predsedajúci, a potom sa hlásim prvá do rozpravy.
Procházka, Radoslav, poslanec NR SR (2012-02-29):
Ďakujem, pán predseda. Ja som mal v úmysle zvolať ústavnoprávny výbor na 13.00 hod., ale v závislosti teda od toho, ako dopadne hlasovanie o procedurálnom návrhu pani poslankyne Laššákovej.
Hrušovský, Pavol, podpredseda NR SR (2011-05-27):
Panie poslankyne, páni poslanci, prosím, zaujmite svoje miesta v rokovacej sále, budeme hlasovať o jednotlivých prerokovaných návrhoch 18. schôdze Národnej rady Slovenskej... (Ruch v sále.) Poprosím teraz, páni poslanci, aby sme sa sústredili na hlasovanie. Bod, ktorému sme venovali najviac času rokovania, boli návrhy vyhlásení k prijatiu základného zákona Maďarska. Odporúčam, aby sme pokračovali v rokovaní hlasovaním o návrhu vyhlásenia, ktoré predložil zahraničný výbor, teda v poradí tak, ako sme ich schválili pri schvaľovaní programu 18. schôdze Národnej rady Slovenskej republiky. Poprosím teraz pána predsedu zahraničného výboru, aby Národnej rade predložil návrhy hlasovaní, ako aj pozmeňovacie návrhy, ktoré v rozprave k návrhu predložili poslanci, a uvádzal postupne hlasovanie. Nech sa páči, pán predseda. (Hlasovanie o návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k prijatiu základného zákona Maďarska , tlač 375.)
P. Paška, predseda NR SR: (2008-06-18):
(Hlasovanie.) 127 prítomných, 97 za, 29 sa zdržalo, 1 nehlasoval. Návrh sme postúpili do tretieho čítania . Otváram rozpravu v treťom čítaní. Do rozpravy pán..., nech sa páči, končím možnosť prihlásiť sa.
Grendel, Gábor, podpredseda NR SR (2022-04-29):
Ďalej s faktickou poznámkou pán poslanec Dušan Jarjabek.
Kresák, Peter, poslanec NR SR (2016-10-25):
Ďakujem pekne. Ako o poslednom pozmeňujúcom návrhu z rozpravy v druhom čítaní, prosím, dajte hlasovať o pozmeňujúcom návrhu, ktorý predložil pán poslanec Baránik.
Hlina, Alojz, poslanec NR SR (2015-04-17):
Ďakujem veľmi pekne. Ono je ťažké už povedať niečo nové v tejto veci a v zásade by už bolo možno aj dobré, aby sme toto trápne absurdné divadlo ukončili a išli k tomu ďalšiemu bodu, ktorý je teda veľmi dôležitý. A to znamená, že čo s tým systémovým nedostatkom, ktorý sa objavil. Váhostav nie je kauza už živnostníkov. To je systémový nedostatok. Tam som pripravený o tom diskutovať. Tu už je to niekedy na úrovni trápenia. Počkám si na vystúpenie pána Figeľa. Predpokladám, že bude mať v tejto veci zásadné vystúpenie. Otázka stojí, že ako sa mám mentálne nastaviť na vystúpenie vášho titana intelektuálneho, ktorý ide teraz. Možno len ho poprosím, že my ako jednoduchí ľudia, hej, neovládame všetky tie zložité výrazy, tak či by prípadne nebol taký, mal to pochopenie pre nás. Žijeme tu, robíme, chodíme do roboty, proste snažíme sa, vychovávame deti. Nemali sme to šťastie v živote, že sme držali aj inú knihu ako vkladnú. Chceme tiež vedieť viac, chceme sa dozvedieť, či by prípadne nebol tak milý a naozaj sa obmedzil alebo povedal to aj nám, aby sme tomu rozumeli. Verím, že ako salónny sociálny demokrat príde, proste vyjde v ústrety masám. Sám som zvedavý. Pre túto chvíľu oznamujem, že zostanem v sále. Nevylučujem, že (vyslovené s pobavením) prípadne odídem, ale zatiaľ avizujem, že tu budem. Ďakujem.
J. Šimko, poslanec: (2001-11-06):
I. Presperín, podpredseda NR SR: Hlasujeme o bodoch 6 a 13 s odporúčaním gestorského výboru neschváliť ich. (Hlasovanie.) Prítomných poslancov v rokovacej sále 79, za 2, proti 64, zdržalo sa 11, nehlasovali 2. Body 6 a 13 neboli prijaté. Ďalej, prosím. (Ruch v sále.) Páni poslanci, keby ste prišli na svoje rokovacie miesta a hlasovali. Pán poslanec Dzurák.
Kuffa, Štefan, poslanec NR SR (2014-07-09):
Ďakujem za slovo. Tak ten maratón tej rozpravy, pán minister, sa chýli ku koncu. Dovolím si to tak trošku vrátiť sa možno k niektorým tým veciam, ktoré tuná boli. Bola naozaj plná emócií, ale ja som vďačný za to, že tá rozprava tuná bola, aj keď tá forma veľakrát, musím s poľutovaním povedať, nebola správna, to vzájomné také to napádanie a osočovanie. Myslím si, že mohli by sme sa teda ešte aj vzájomne možno aj ospravedlniť a hlavne aby sme si odpustili, lebo niekomu hovoriť, že je to „blbec“ a podobne, tak myslím si, že to nie sú, zas na druhej strane aj to, že niekto je „tupec“. Pri tých emóciách beriem to, že všelijako človek ako tak splanie, ale myslím si, že to odpustenie malo by tuná byť. A podzemná voda, tak ako to je zakotvené v Ústave Slovenskej republiky, je nerastným bohatstvom a zároveň aj prírodným bohatstvom a je vo vlastníctve Slovenskej republiky a predovšetkým je to dedičstvo, ktoré sme zdedili po našich otcoch. Treba sa k tej vode správať tak, aby toho dedičstva sa dožili aj generácie po nás. Ja nemám napr. s tým problém a myslím si, že aj vyspelosť národa a krajiny sa meria aj tým, nakoľko je ochotné a schopné sa podeliť, ale spravodlivo sa podeliť. Nie na to, že by zarábali niektorí a uzurpovali si tuná niečo, ale vieme, však aj vo svete a možno aj v blízkych našich okolitých krajinách ak sú ľudia, ktorí majú nedostatok pitnej a kvalitnej vody, aby sme sa dokázali s touto vodou podeliť. Ale aby to nebolo tak, že tú vodu alebo proste to, čo teraz ako máme, tak žijem ja len teraz a teraz ja to len skonzumujem, ja sa chcem mať dobre, ale aby sme mysleli aj na tú budúcnosť našich detí a naše generácie. Ale takisto vedieť sa podeliť o to bohatstvo a dať to aj teda tým, ktorí majú... (Prerušenie vystúpenia časomerom.)
Sulík, Richard, predseda NR SR (2011-06-17):
Ďakujem pekne. Pán poslanec Madej, tak na základe týchto dvoch procedurálnych návrhov budeme hlasovať ešte raz o tom, či je súhlas, že budeme rokovať nepretržite, až dokým neprerokujeme všetky body programu. Prosím, hlasujte teraz. (Hlasovanie.) Prítomných 80 poslancov, hlasovalo 77 za, 1 proti, 1 sa zdržal, 1 nehlasoval. Dohodli sme sa, že budeme rokovať nepretržite, až dokým neprerokujeme všetky body. No. Ďalší, teraz budeme postupovať tým, že vám oznámim, že dostal som zoznamy, dostal som zoznamy od jednotlivých klubov. Pán poslanec Madej, nech sa páči.
Kollár, Boris, predseda NR SR (2022-09-27):
Ďakujem pekne. Pán poslanec Kazda, takže vy vlastne hovoríte, SaS-ka hovorí, že treba chrániť EÚ a likvidovať naše spoločnosti. SaS týmto vyhlasuje, aby všetci platili elektriku za 500 euro a všetci do roka skrachovali. Ja vám gratulujem, fakt vám tlieskam, je to úžasné rozhodnutie, ale toto je SaS-ka, nech to ľudia dobre počujú. SaS chce, aby všetci tuná skrachovali a platili 500 euro, lebo tak je to správne, tak to má byť. Gratulujem vám! Hej. Teraz, tento zákon, pán predseda Fico, musí povedať, že áno, tuná v tomto zákone sa nehovorí o tých detailoch, ako to má vyzerať. To je len rámec, aby sme vedeli vyhlásiť stav energetickej núdze a potom vláda urobí tie vyhlášky a upraví tie veci. Ale máte pravdu, vy neviete, čo bude nasledovať b, c, d. Možno by bolo dobré, keby pán minister to vysvetlil a vám ozrejmil, lebo v tomto zákone to neni vidieť, neviete si to z toho prečítať, že čo by malo nasledovať ďalej. S tým súhlasím, že... s touto vašou pripomienkou. Pán Muňko, máte pravdu, memorandum nebolo podpísané. Čiže to nebola zlatá tácka, ale bol to taký nejaký mastný podnos miesto tej zlatej tácky, čo sme dostali, to je ďalšia vec. A chcem poďakovať pánovi poslancovi Kočišovi. Máte pravdu, toto je ten, len vyhlásenie toho stavu, stavu energetickej núdze, aby sme vedeli začať konať. Konať bude vláda. Takže presne o tomto sa bavíme tunák, aby sme to vedeli spraviť. Viete, my sa tu môžeme hrať na Európsku úniu, na trh a na všetko možné. Ale pokiaľ nezasiahneme, tak tie naše podniky to neprežijú. My nemáme z čoho zobrať 60 mld. a vydotovať to, ani 30, ani 20, ani 4, pán poslanec Kazda. Keď viete o nejakých 40 mld., povedzte, kde sú, a veľmi radi ich tým podnikom dáme, nech platia 500-eurové účty. Ale toto, my na toto nemáme. Takže buď sa budeme hrať na fantastických Jadrobruselčanov a zachránime nemeckú ekonomiku, alebo my to úplne tunák pokazíme a všetci tunák skrachujú. Ale potom nech... (Prerušenie vystúpenia časomerom.)
Blaha, Ľuboš, podpredseda NR SR (2023-12-14):
Váš čas, pani ministerka, na odpoveď vypršal. Teraz bude mať doplňujúcu otázku pán poslanec Ondrej Dostál, nech sa páči.
Ďuriš Nicholsonová, Lucia, podpredsedníčka NR SR (2018-05-25):
Otváram teraz možnosť prihlásiť sa k tomuto bodu do rozpravy ústne. Končím možnosť prihlásiť sa do rozpravy. Prihlásila sa pani poslankyňa Dubačová. Nech sa páči.